ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670005467
ขอให้ดำเนินการซ่อมแซมถนนชำรุดเป็นหลุมเป็นบ่อ บริเวณถนนพัฒนาการ เขตสวนหลวง กรุงเทพมหานคร จุดสังเกตบริเวณที่พบเห็นถนนชำรุด เริ่มตั้งแต่ถนนศรีนครินทร์ ฝั่งขาเข้า มุ่งหน้าแยกบางกะปิ และจะพบกับอุโมงค์ทางลอดถนนพัฒนาการ เมื่อตรงขึ้นมาจะพบกับแยกพัฒนาการ ตามแนวถนนศรีนครินทร์ (บันทึกข้อมูลตามผู้ร้องแจ้ง) เนื่องจากผู้ร้องแจ้งว่าบริเวณถนนดังกล่าวมีลักษณะเป็นถนนลาดยางแอสฟัลต์ 2 ช่องทางจราจร ซึ่งพบเห็นถนนชำรุดเป็นหลุมเป็นบ่อทั้ง 2 ช่องทางการจราจร เป็นจำนวนมาก (ไม่ทราบจำนวนที่แน่ชัด) ถนนมีรอยประ โดยมีการนำแผ่นปูนมาวางทับเพื่อปกปิดบริเวณที่ถนนชำรุดเป็นหลุมเป็นบ่อเอาไว้ ทำให้ผู้ร้องและประชาชนที่ใช้เส้นทางสัญจรได้รับความเดือดร้อน รถยนต์ชำรุดและเสื่อมสภาพเร็วขึ้น ไม่ได้รับความสะดวก และเกรงว่าจะก่อให้เกิดอุบัติเหตุได้ พบเห็นปัญหามาเป็นระยะเวลาประมาณ 5 เดือนแล้ว เบื้องต้นผู้ร้องได้แจ้งเรื่องไปยังกรมทางหลวงแล้ว แต่ยังคงได้รับความเดือดร้อน จึงประสงค์ให้หน่วยงานที่เกี่ยวข้องดำเนินการซ่อมแซมถนนดังกล่าว เพื่อบรรเทาความเดือดร้อนให้แก่ผู้สัญจรต่อไป (ผู้ร้องประสงค์ให้ปกปิด ชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata